|  |  |  |  |  |
| --- | --- | --- | --- | --- |
| Številka: | 43001-236/2020-01 |  | oznaka naročila: | D-88/20 S |
| Datum: | 09.09.2020 |  | MFERAC: | 2431-20-000905/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Obdobni pregledi jeklenih in sovprežnih objektov v LETU 2020 - redni (letni) in glavni pregledi** |

**Vprašanje:**

**JN005372/2020-W01 - D-088/20; Obdobni pregledi jeklenih in sovprežnih objektov v LETU 2020 - redni (letni) in glavni pregledi, datum objave: 28.08.2020**

**Datum prejema: 09.09.2020   11:32**

Spoštovani, v predmetnem javnem naročilu je v Navodilih za pripravo ponudbe v tč. 3.1.3.1 med drugim navedena zahteva: »V času izvajanja naročila mora biti zagotovljeno razpolaganje s specialnim vozilom za preglede objektov.« Kot dokazilo je navedena možnost (pred)pogodbe o najemu vozila. Menimo, da je v fazi razpisa navedena zahteva nesorazmerna za predložitev veljavne ponudbe tako vsebinsko, kot tudi rokovno. Vsebinsko zato, ker je sklenitev pogodbe ali predpogodbe smiselna v primeru dodelitve naročila. V tem primeru, bi bilo vsebinsko primerno, da naročnik pogojuje sklenitev pogodbe o najemu specialnega vozila v nekem razumnem roku po izbiri ponudnika. Naše stališče dodatno utemeljujemo s tem, da naročnik zahteva zavarovanje za resnost ponudbe, s katerim lahko sankcionira izbranega ponudnika, če ne bi izpolnil zahteve za razpolaganje s specialnim vozilom.  
V konkretnem primeru je po našem mnenju zahteva nesorazmerna tudi rokovno, saj v času od objave konkretnega javnega naročila do roka za oddajo ponudbe pri družbi DARS d.d., ki razpolaga s takim vozilom, ni mogoče pridobiti podpisane (pred)pogodbe zaradi notranjih organizacijskih postopkov odobritve in podpisovanja takih pogodb.  
Glede na navedeno predlagamo naročniku, da iz razpisnih pogojev bodisi umakne zahtevo za predložitev (pred)pogodbe za razpolaganje s specialnim vozilom, bodisi dopusti možnost ponudniku, da ta pogoj izpolni z dokazilom, da je do oddaje ponudbe začel postopek pridobitve (pred)pogodbe za najem specialnega vozila, bodisi da naročnik podaljša rok za oddajo ponudbe. Predlagamo, da se v primeru podaljšanja roka določi enak rok, kot je določen v sicer primerljivem javnem naročilu istega naročnika JN 005432/2020: Obdobni pregledi objektov na CP KP, GO, NM in LJ v letu 2020 redni (letni) in glavni pregledi.

**Odgovor:**

* Naročnik bo podaljšal rok za oddajo naročila.